
 17.9.2020
 BG
 Официален вестник на Европейския съюз
 L 303/20
 РЕГЛАМЕНТ ЗА ИЗПЪЛНЕНИЕ (ЕС) 2020/1296 НА КОМИСИЯТА
 от 16 септември 2020 година
 за изменение на Регламент (EО) No 88/97 за разрешаване на освобождаването на вноса на определени части за велосипеди с произход от Китайската народна република от разширеното с Регламент (EО) No 71/97 на Съвета антидъмпингово мито, наложено с Регламент (EИО) No 2474/93 на Съвета
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1) („основния регламент“), и по-специално член 13, параграф 4 от него,
 като взе предвид Регламент (ЕО) No 71/97 на Съвета от 10 януари 1997 г. за разширяване на обхвата на окончателното антидъмпингово мито, наложено с Регламент (ЕИО) No 2474/93 по отношение на велосипедите с произход от Китайската народна република, към вноса на някои велосипедни части от Китайската народна република, и за събиране на митото с разширен обхват по отношение на този внос, който е регистриран съгласно Регламент (ЕО) No 703/96 (2), и по-специално член 2 от него,
 като има предвид, че:
 (1)
 Понастоящем по отношение на вноса на основни части за велосипеди с произход от Китайската народна република („КНР“) в Съюза се прилага антидъмпингово мито („митото с разширен обхват“) вследствие на разширяването на обхвата с Регламент (ЕО) No 71/97.
 (2)
 Съгласно член 3 от Регламент (ЕО) No 71/97 следва да бъде установен режим за освобождаване, с който се разрешава освобождаването на вноса на основни части за велосипеди, които не заобикалят антидъмпинговото мито. Освобождаването е предвидено в член 13, параграф 4 („режим за освобождаване“) от основния регламент. Режимът за освобождаване позволява на дружества, чиято дейност се състои в сглобяване на велосипеди, които не заобикалят антидъмпинговата мярка във връзка с велосипедите, да внасят китайски части за велосипеди, без да заплащат антидъмпинговото мито.
 (3)
 Правната рамка за функционирането на режима за освобождаване е определена в Регламент (ЕО) No 88/97 на Комисията (3) („регламента за освобождаване“). Регламентът за освобождаване е изменен с Регламент (ЕС) No 512/2013 на Комисията (4), за да въведе, inter alia, разпоредби във връзка с „контрола на крайната употреба“, предназначени за комплектуването на електрически велосипеди.
 (4)
 След преразглеждане на разширението на обхвата на антидъмпинговото мито, наложено върху вноса на велосипеди с произход от КНР, за да включи вноса на някои части за велосипеди от КНР съгласно член 11, параграф 2 от основния регламент, с Регламент за изпълнение (ЕС) 2019/1379 (5) Комисията реши да запази мерките срещу заобикалянето за още пет години.
 (5)
 Както е посочено в съображение 44 от Регламент (ЕО) No 71/97, Комисията редовно преразглежда системата за освобождаване, за да може тя да бъде адаптирана, когато това е необходимо, с оглед на опита, придобит от прилагането на тази система.
 (6)
 При режима за освобождаване, предвиден в член 14 от регламента за освобождаване, внесените части за велосипеди могат да бъдат използвани за комплектуване на електрически велосипеди съгласно разрешението за „контрола на крайната употреба“. Посоченият